hotchpotch/miracl-hf-unified huggingface dataset:
গার্ডেনরিচ উড়ালপুল
গার্ডেনরিচ উড়ালপুল হল দক্ষিণ কলকাতার বন্দর এলাকার গার্ডেনরিচ ও মাঝেরহাটের মধ্যে সংযোগকারী কটি উড়ালপুল। ৪.৪ কিলোমিটার লম্বা এবং চার লেনের উড়ালপুল ৯ মার্চ ২০১৮ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় উদ্বোধন করেন। গার্ডেনরিচের ব্রুকলিন মোড় থেকে উড়ালপুলটি এসে নামবে মাঝেরহাটের সেতুর কাছে। অন্য একটি শাখা নামবে রিমাউন্ট রোডের কাছে।
কলকাতা শহরের অন্যতম ঘিঞ্জি এলাকা খিদিরপুর ও গার্ডেনরিচ। ঘনবসতিপূর্ণ হওয়ার পাশাপাশি যানজট এই অঞ্চলের অন্যতম প্রধান সমস্যা। যানজটের মূল কারণ বন্দর এলাকায় ঢোকা এবং বেরোনো বড় বড় ট্রেলার এবং ট্রাক। এই জটে আটকে অনেক সময়ে চূড়ান্ত হয়রানি হয় রোগীদেরও। নিত্য এই যন্ত্রণা থেকে মুক্তি পেতে বাসিন্দারা দীর্ঘ দিন ধরে একটি উড়ালপুল তৈরির দাবি জানিয়ে আসছিলেন।
২০১৪ সালে মুখ্যমন্ত্রী মমতা বন্দ্যোপাধ্যায় খিদিরপুরে একটি অনুষ্ঠানে গিয়ে দেখেছিলেন, সার্কুলার গার্ডেনরিচ রোডে তীব্র যানজট। ওই রাস্তাটি খিদিরপুর যাওয়ার প্রধান মাধ্যম। সে সময়েই এলাকার বিধায়ক তথা পুর ও নগরোন্নয়ন মন্ত্রী ফিরহাদ হাকিম একটি উড়ালপুল তৈরির জন্য মুখ্যমন্ত্রীর কাছে প্রস্তাব দিয়েছিলেন। সঙ্গে সঙ্গে সম্মতি দেন মুখ্যমন্ত্রীও।
চার লেনের এই উড়ালপুল তৈরির কাজ শুরু হয় ২০১৪ সালে ফ্রেব্রুয়ারিতে। কাজ শেষ হওয়ার কথা ছিল ২০১৬ সালে আগস্ট মাসে। জমি জটিলতায় সেই কাজ বারবার পিছিয়ে যায়। শেষমেষ সিদ্ধান্ত নেওয়া হয় ২০১৭ সালে জুলাই মাসের মধ্যে চালু করা হবে উড়ালপুল।
উড়ালপুল তৈরির দায়িত্ব পায় পুর ও নগরোন্নয়ন দফতরের অধীনে থাকা কেএমডিএ। তারাই কেন্দ্রীয় বিশেষজ্ঞ সংস্থা রাইট্‌সকে বিস্তারিত প্রকল্প রিপোর্ট (ডিপিআর) তৈরির দায়িত্ব দেয়। তার পরেই কাজ শুরু হয়। উড়ালপুল তৈরির জন্য পশ্চিমবঙ্গ সরকার মঞ্জুর করেছে ₹৩৩৯ কোটি টাকা। জমি দিয়েছেন কলকাতা বন্দর কর্তৃপক্ষ।
৪.৪ কিলোমিটার লম্বা এই উড়ালপুল তৈরির জন্য সময়সীমা ধরা হয়েছিল ৩০ মাস। কিন্তু ভূগর্ভস্থ জলের লাইন, বিদ্যুতের লাইন এবং নিকাশি নালা সরিয়ে কাজ শুরু করতে বিলম্ব হয়।
নকশার অনুমোদনের গড়িমসিতে আটকে গার্ডেনরিচ ফ্লাইওভার তৈরির কাজ। রাজ্যের বারবার আবেদন সত্ত্বেও চক্ররেলের লাইনের উপর দিয়ে ফ্লাইওভার তৈরির অনুমতি দিচ্ছে না পূর্ব রেল। চলতি বছরের জুলাই মাসের মধ্যে উড়ালপুল চালু হবে কিনা তা নিয়ে চূড়ান্ত অনিশ্চয়তা দেখা দিয়েছে। কিন্তু রেলের তরফে জমির ছাড়পত্র ও প্রয়োজনীয় অনুমতি না মেলায় আপাতত আটকে সেই কাজ। পরে ছারপত্র মেলে, তবে নির্মানে বিলম্ব ঘটে।
উড়ালপুলের নিরাপত্তার কথা মাথায় রেখে বাস ও ট্রাক না চালানোর সিদ্ধান্ত নেওয়া হয়েছে। মূলত বন্দর এলাকার যানজটের হাত থেকে রেহাই পেতেই উড়ালপুলটি হয়েছে। তাই ট্রেলার বা লরি যাতে ওই উড়ালপুলে না ওঠে, তার জন্য সেটির দু’দিকে ‘হাইট বার’ বসানো হয়েছে।
উড়ালপুলটিতে সব সময় নজরদারি করার জন্য ১০টি সিসি ক্যামেরা বসানো হয়েছে। সেগুলি সাউথ-ওয়েস্ট ট্র্যাফিক গার্ডের তরফে নজরে রাখা হবে।
বাঘলন জেলা
বাঘলন, আফগানিস্তানের বাঘলন প্রদেশের একটি জেলা ছিল। জেলার মুল শহর বাঘলান নামেই পরিচিত ছিল, ২০০৫ এটি বাঘলান প্রদেশের অপ্র একটি জেলা বাঘলানী জাদিদের সাথে সংযুক্ত হয়ে যায়।
বাঘলান পার্শিয়ান শব্দ এটি এসেছে "বাঘ" (আগুন/তেজ/উত্তাপ) এবং "লান" (ঘর) দুইটি শব্দ থেকে যার অর্থ তেজদৃপ্ত শহর।
১৯৯০ এর পুর্ব পর্যন্ত বাঘলান ছিল বাগলান প্রদেশের মুলকেন্দ্র কিন্তু এটা এখন প্রদেশের একটা সাধারণ শহর এবং পুল ই খুমরি বাগলান প্রদেশের প্রাণকেন্দ্র। বাঘলানের জনসংখ্যা আনুমানিক ২০,০০০; অধিবাসীরা তাজিক, হাজারা, উজবেক এবং পশতুন।
মামুন হুসাইন
মামুন হুসাইন (জন্ম: ৪ই মার্চ, ১৯৬২) একজন চিকিৎসাবিদ, মনোরোগ বিশেষজ্ঞ ও কথাসাহিত্যিক। কথাসাহিত্যে অবদানের জন্য তিনি ২০১৭ সালের বাংলা একাডেমি সাহিত্য পুরস্কার লাভ করেন।
মামুন হুসাইন ৪ মার্চ ১৯৬২ সালে জন্মগ্রহণ করেন কুষ্টিয়া জেলা শহরের কমলাপুরে। তাঁর পিতার নাম আলতাফ হুসাইন, মায়ের নাম হোসনে আরা বেগম। মামুন হুসাইনের শৈশব-কৈশোর কেটেছে কুষ্টিয়া ও ঝিনাইদহ জেলায়। তিনি পড়ালেখা করেছেন ঝিনাইদহ ক্যাডেট কলেজের বিজ্ঞান বিভাগে। তিনি ১৯৭৭ সালে এসএসসি এবং ১৯৭৯ সালে আইএসসি পাস করে রাজশাহী মেডিকেল কলেজে ভর্তি হন।
রাজশাহী মেডিকেল কলেজ থেকে এমবিবিএস করেন ১৯৮৫ সালে। এরপর তিনি বাংলাদেশ সরকারী কর্ম কমিশন-এর অধীনে ডাক্তার হিসেবে সরকারি চাকুরিতে যোগ দেন। পরবর্তীতে তিনি মেডিক্যাল সোসিওলজি নিয়ে উচ্চতর পড়ালেখায় আত্মনিয়োগ করেন এবং ২০০২ সালে এমফিল এবং পিএইচডি ডিগ্রি অর্জন করেন ২০০৯ সালে। পরে তিনি সাইকিয়াট্রিতে এফসিপিএস ২০১১ সালে ডিগ্রি অর্জন করেন। 
বর্তমানে তিনি রাজশাহী মেডিকেল কলেজ এর মনোরোগবিদ্যা বিভাগের অধ্যাপক ও বিভাগীয় প্রধান হিসেবে কর্মরত আছেন। অধ্যাপনার পাশাপাশি তিনি প্রাইভেট ক্লিনিকে নিয়মিত মানসিক রোগীদের চিকিৎসা সেবাপ্রদান করেন।
মামুন হুসাইনের সাহিত্যে হাতেখড়ি আশির দশকে হলেও প্রাথমিক অবস্থায় তিনি সাহিত্যের ছোটকাগজগুলোতেই লিখতেন। বেশ পরে তিনি ১৯৯৫ সালে প্রথম গল্পগ্রন্থ ‘শান্ত সন্ত্রাসের চাঁদমারি’ প্রকাশ করেন। গ্রন্থটি প্রকাশের আগেই তিনি বাংলাদেশের গল্পধারায় সিরিয়াসধর্মী গল্পকার হিসেবে পরিচিতি লাভ করেন। তাঁর গল্পকার সত্তার মূল্যায়ন করতে গিয়ে আখতারুজ্জামান ইলিয়াস আশির দশকেই এক চিঠিতে মহীবুল আজিজকে লিখেছিলেন : ‘... মামুন হুসায়েনের (হুসাইন) গল্প সংকলন এবারেও বেরুবে কি-না সন্দেহ। ও এখন কাজ করে রাজশাহীতে, ঢাকায় এলেও সহজে দ্যাখা করে না; আর ওর লেখা কিংবা বই নিয়ে জিজ্ঞেস করলেও এড়িয়ে যায়। সুশান্ত খুব চেষ্টা করছে, কিন্তু মামুন এই ব্যাপারে একেবারেই উদাসীন। আমার কথা তো পাত্তাই দেয় না, তুমি বরং তাগাদা দিয়ে চিঠি লিখতে পারো ওকে। ওর বই বেরুনো খুব দরকার। কলকাতা ও ঢাকায়, বিশেষ করে কলকাতায় যথার্থ ভালো পাঠকেরা মামুনের লেখা খুব পড়তে চায়। অনুষ্টুপের গত বছরের শারদীয় সংখ্যায় ওর গল্প ‘সনকার কালাবুড়ি ও আমাদের দিন যাপন’ দারুন সাড়া তুলেছে।’
বাংলাদেশের গল্পধারায় মামুন হুসাইনকে সিরিয়াসধর্মী গল্পকার। তাঁর গল্পের ভাষা এবং গল্প বলার স্টাইলে তিনি সমকালের অন্যদের চেয়ে সম্পূর্ণ আলাদা। ‘মৃত খড় ও বাঙাল একজন’, ‘এ এক পুনরুত্থান’, ‘সনকার কালাবুড়ি ও আমাদের দিনযাপন’, ‘এক প্রার্থনার ঘুম’, ‘আকুল পরাণ’ ও ‘রাজযাত্রা কিম্বা সহজ বেহুলা পাঠ’ মাত্র এ ৬টি গল্প নিয়ে ‘শান্ত সন্ত্রাসের চাঁদমারি’ গল্পগ্রন্থ প্রকাশের পাঁচ বছর পর তাঁর দ্বিতীয় গল্পগ্রন্থ 'আমাদের জানা ছিল কিছু' প্রকাশিত হয় ২০০০ সালে। একদিকে চিকিৎসা পেশায় অক্লান্ত পরিশ্রম অন্যদিকে লেখালেখি নিয়ে জীবনযাপন করতে গিয়ে তিনি প্রায় জনবিচ্ছিন্নই থাকেন। ফলে সমকালের অনেকের চেয়ে মেধাবী লেখক হয়েও তিনি অনেকাংশেই অপঠিতই থেকে গেছেন। তারপরও বিগত তিন-চার দশকে ১৩টি গল্পগ্রন্থ, ৪টি উপন্যাস ও দুটো গদ্যগ্রন্থ রচনা করেছেন। এই বিবেচনায় বলাই যায় মামুন স্বল্পপ্রজ লেখক। ৪০/৪২ টির মতো গল্প রচনা করেও বাংলাদেশের কথাসাহিত্যে ভিন্নমাত্রার গল্পকার হিসেবে খ্যাতি পেয়েছেন। মামুন প্রথম থেকেই গল্প লেখার ক্ষেত্রে প্রচলিত ধারা এড়িয়ে যাওয়ার কৌশল খুঁজেছেন এবং ক্রমাগত নিরীক্ষার মধ্য দিয়ে নিজস্ব গল্পভাষা, গল্প-বলার কৌশল আয়ত্ব করেছেন।
পুল ই খুমরি জেলা
পুল ই খুমরি আফগানিস্তানের বাঘলান প্রদেশের একটি জেলা। বাঘলন থেকে প্রাদেশিক রাজধানী পরিবর্তিত হবার পর পুল ই খুমরি বাঘলান প্রদেশের মুল কেন্দ্র হিসাবে প্রতিষ্ঠিত হয় এবং এটি আফগানিস্তানের মুল ১৪টি শহরের মধ্যে একটি। প্রধান ভাষা ফার্সি
২০০৭ সালের শুমারি অনুসারে জেলার জনসংখ্যা আনুমানিক ২৭৯,৫৭৪ 
সংখ্যাগরিষ্ঠ হিসাবে তাজিক ৬০%।  
হাজারা ২০%, 
উজবেক ১৫% এবং 
পশতুন ৫% বসবাস করে।
ওয়াগাল জেলা
ওয়াগাল জেলা (, ) পূর্ব আফগানিস্তানে নুরিস্তান প্রদেশের একটি জেলা। এলাকা এবং জনসংখ্যার উপাত্ত অনুযায়ী উপত্যকা সমৃদ্ধ এই জেলাটিতে প্রধানত ৮টি গ্রাম নিয়ে গঠণ করা হয়েছে, যথা: ওয়াগাল, জাঙ্কগাল, নিশিগ্রাম, হামেশদেশ, আকন্দ, মুলদেশ, জামাচ ও ওয়ান্ত। এখানকার সম্প্রদায়ের লোকজন ওয়াইগালি ভাষায় কথা বলে থাকেন। এছাড়াও পশতু এবং দারি ভাষায় সকলে বুঝে থাকেন এবং আনুষ্ঠানিকভাবে কথা বলে থাকেন।
অ্যালিসন জ্যানি
অ্যালিসন ব্রুকস জ্যানি (ইংরেজি: Allison Brooks Janney, জন্ম: ১৯শে নভেম্বর, ১৯৫৯) হলেন একজন মার্কিন অভিনেত্রী। তিনি তার অভিনয়ের বৈচিত্রতার জন্য প্রসিদ্ধ। অভিনয়ের স্বীকৃতিস্বরূপ তিনি অনেক পুরস্কার অর্জন করেছেন, যার মধ্যে রয়েছে একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, সাতটি প্রাইমটাইম এমি পুরস্কার, সাতটি স্ক্রিন অ্যাক্টরস গিল্ড পুরস্কার, ছয়টি ক্রিটিকস চয়েস চলচ্চিত্র পুরস্কার ও দুটি ড্রামা ডেস্ক পুরস্কার।
ম্যাসাচুসেটসের বোস্টনে জন্মগ্রহণ করা জ্যানি ওহাইওর ডেটনে বেড়ে ওঠেন। কেনিয়ন কলেজ থেকে পড়াশুনা শেষ করে ১৯৮৪ সালের গ্রীষ্মে তিনি রয়্যাল একাডেমি অব ড্রামাটিক আর্টে পড়াশুনা করার জন্য বৃত্তি লাভ করেন। ১৯৯১ সালে সিবিএসের টেলিভিশন ধারাবাহিক "মর্টন অ্যান্ড হায়েস"-এর দুটি পর্বে অভিনয়ের মধ্য দিয়ে তার টেলিভিশন পর্দায় অভিষেক হয়। টেলিভিশনে কাজের জন্য তার প্রাপ্ত সাতটি এমি পুরস্কারের প্রথম চারটি আসে এনবিসির নাট্যধর্মী টেলিভিশন ধারাবাহিক "দ্য ওয়েস্ট উইং" (১৯৯৯-২০০৬) এ অভিনয়ের জন্য। ২০১৪ সালে তিনি "মাস্টার্স অব সেক্স" ধারাবাহিকে মার্গারেট স্কালি চরিত্রে অভিনয়ের জন্য নাট্যধর্মী ধারাবাহিক অনন্য অতিথি অভিনেত্রী বিভাগে এমি পুরস্কার লাভ করেন। ২০১৪ ও ২০১৫ সালে তিনি সিবিএসের "মম" (২০১৩-বর্তমান) ধারাবাহিকে বনি প্লাঙ্কেট চরিত্রে অভিনয়ের জন্য হাস্যরসাত্মক ধারাবাহিকে অনন্য পার্শ্ব অভিনেত্রী বিভাগে এমি পুরস্কার লাভ করেন।
১৯৯৬ সালে "প্রেজেন্ট লাফটার" নাটকে অভিনয়ের মাধ্যমে তার ব্রডওয়ে থিয়েটারে অভিষেক হয়। তিনি ১৯৯৭ সালে "আ ভিউ ফ্রম দ্য ব্রিজ" নাটকে অভিনয়ের জন্য ড্রামা ডেস্ক পুরস্কার লাভ করেন এবং টনি পুরস্কারের মনোনয়ন লাভ করেন। ২০০৯ সালে তিনি ব্রডওয়ের সঙ্গীতনাট্য "নাইন টু ফাইভ"-এ অভিনয় করে আরেকটি টনি পুরস্কারের মনোনয়ন লাভ করেন।
অ্যালিসন ব্রুকস জ্যানি ১৯৫৯ সালের ১৯শে নভেম্বর ম্যাসাচুসেটসের বোস্টনে জন্মগ্রহণ করেন। তার মাতা ম্যাসি ব্রুকস (জন্মনাম: পুটনাম) ছিলেন একজন অভিনেত্রী এবং পিতা জার্ভিস স্পেন্সার "জার্ভ" জ্যানি জুনিয়র ছিলেন একজন রিয়েল এস্টেট ডেভেলপার ও জ্যাজ সঙ্গীতজ্ঞ। জ্যানির তিন ভাইবোন রয়েছে। তিনি ওহাইওর ডেটনে বেড়ে ওঠেন।
জ্যানি ডেটনের মিয়ামি ভ্যালি স্কুলে পড়াশুনা করেন। স্কুলটি ২০০৪ সালে তাকে তাদের কৃতি শিক্ষার্থীর তালিকায় অন্তর্ভুক্ত করে। এছাড়া তিনি কানেক্টিকাটের হচকিস স্কুলে পড়াশুনা করেন। এই স্কুলটিও তাকে ২০১৬ সালে বর্ষসেরা কৃতি শিক্ষার্থী তালিকায় অন্তর্ভুক্ত করে। তিনি পরবর্তীতে ওহাইওর গাম্বিয়েরের কেনিয়ন কলেজে ভর্তি হন। কেনিয়নে তার সহপাঠী ছিলেন অভিনেতা পল নিউম্যান। তিনি সেখানে বোল্টন থিয়েটারে উদ্বোধনী অনুষ্ঠানে একটি মঞ্চ নাটক নির্দেশনা করেন এবং এতে অভিনয় করেন। নিউম্যান ও তার স্ত্রী অভিনেত্রী জোয়ান উডওয়ার্ড তাকে অভিনয় চালিয়ে যেতে উৎসাহিত করেন। তিনি নেইবারহুড প্লেহাউজ স্কুল থেকে অভিনয় বিষয়ে প্রশিক্ষণ গ্রহণ করেন। সেখানে একই বছরে প্রশিক্ষণে অংশগ্রহণ করেছিলেন অভিনেতা ডিলান ম্যাকডারমট এবং জ্যানি ও চিত্রনাট্যকার স্টিভেন রজার্স একসাথে দুই বছর প্রশিক্ষণ গ্রহণ করেন। পরবর্তীতে তিনি বৃত্তি পেয়ে ১৯৮৪ সালে লন্ডনের রয়্যাল একাডেমি অব ড্রামাটিক আর্টের গ্রীষ্মকালীন প্রোগ্রামে পড়াশুনা করেন।
২০১৫ সালে এক প্রতিবেদনে প্রকাশিত হয় জ্যানি ইন্টারন্যাশনাল অ্যালায়েন্স অব থিয়েট্রিক্যাল স্টেজ এমপ্লয়িজের নির্মাণ ব্যবস্থাপক ফিলিপ জোনকাসের সাথে তার সম্পর্ক রয়েছে। জোনকাস তার চেয়ে ২০ বছরের ছোট। ২০১৮ সালে জ্যানি তাদের দুজনের আলাদা হয়ে যাওয়ার বিষয়টি নিশ্চিত করেন।
প্রভাতরঞ্জন সরকার
প্রভাতরঞ্জন সরকার (১১ মে ১৯২২;– ২১ অক্টোবর ১৯৯০), এছাড়া তিনি তাঁর আধ্যাত্মিক নাম শ্রী শ্রী আনন্দমূর্ত্তি এবং বাবা নামে তাঁর অনুসারীগণের কাছে পরিচিত; একজন ভারতীয় দার্শনিক, যোগী, গ্রন্থকার, সামাজিক বিপ্লবী, কবি, সঙ্গীতকার এবং ভাষাবিদ ছিলেন। ১৯৫৫ খ্রিস্টাব্দে, সরকার "আনন্দমার্গ" নামে একটি আধ্যাত্মিক তথা সামাজিক সংগঠনের প্রতিষ্ঠা করেন; যেখানে ধ্যান এবং যোগব্যায়াম সম্পর্কিত নির্দেশনা প্রদান করা হয়। ভারতের সপ্তম রাষ্ট্রপতি জ্ঞানী জৈল সিং, সরকার সম্পর্কে বলেন যে: "প্রভাতরঞ্জন সরকার ভারতের সর্বশ্রেষ্ঠ আধুনিক দার্শনিক ছিলেন।"
সরকারের আধ্যাত্মিক অনুশীলনের পদ্ধতিকে বৈদিক এবং তান্ত্রিক দর্শনশাস্ত্রের একটি বাস্তব সমন্বয় হিসাবে বর্ণনা করা হয়েছে। তিনি বস্তুবাদ ও পুঁজিবাদের নিন্দা করেছেন, এবং মহাবিশ্বকে গুরুভৌতিক অনুরুক্তির ফল হিসেবে বর্ণনা করেছেন;– সমগ্র মহাবিশ্ব মহাজাগতিক-মস্তিস্কের মধ্যে বিদ্যমাম, যার থেকে চেতনার প্রথম প্রকাশ এই ঘটে যে, সকলে নিজেই নিজের প্রকৃতির দাসত্বের আওতায়।
সরকার একজন ফলপ্রসূ গ্রন্থকার ছিলেন এবং মানবিক কল্যাণ যেমন সামাজিক চক্র নিয়ম, প্রগতিশীল ব্যবহারিক তত্ত্ব, Theory of Microvitum, এবং নব্যমানবতাবাদ দর্শনের মত মানব কল্যাণ বৃদ্ধির লক্ষ্যে তত্ত্ব সহ ব্যাপক কর্ম রচনা করেন।
নোয়াখালি সরকারি বালিকা উচ্চ বিদ্যালয়
নোয়াখালী সরকারি বালিকা উচ্চ বিদ্যালয় বাংলাদেশের নোয়াখালীতে অবস্থিত একটি শিক্ষা প্রতিষ্ঠান। এটি মেয়েদের জন্য উমা দেবী কর্তৃক ১৯৩৪ সালে প্রতিষ্ঠিত। রাজা রামমোহন রায়ের তৃতীয় স্ত্রী উমা দেবী মাইজদীতে মেয়েদের শিক্ষার জন্য একটি স্কুল প্রতিষ্ঠা করেন, যা ১৯৬৩ সালে সরকারি বিদ্যালয় হিসাবে অন্তর্ভূক্ত হয়। বর্তমানে এটি নোয়াখালী জেলার শ্রেষ্ঠ বিদ্যালয়গুলোর একটি হিসাবে বিবেচিত। বর্তমানে এই বিদ্যালয়টি নোয়াখালী সদর উপজেলার মাইজদী শহরের অন্তর্গত।
পুল ই খুমরি
পুল ই খুমরি (ফার্সি:پل خمری) আফগানিস্তানের উওরের একটি শহর। এটি বাগলান প্রদেশের রাজধানী এবং ২০০২ এর শুমারি অনুসারে এর জনসংখ্যা ৬০,০০০। ব্যবহৃত মুল ভাষা ফার্সি এবং শহরের মুল জনগোষ্ঠী তাজিক।
পুল ই খুমরি শহরের জনসংখ্যা ২২১,২৭৫ (২০১৫ অনুসারে)। এখানে ৬টি জেলা এবং সম্পুর্ন ভূমি সীমানা ৩,৭৫২ হেক্টর। শহরে অবস্থান সর্বমোট জনগোষ্ঠী ২৪,৫৮৬ জন।
স্থানীয় শুষ্ক জলবায়ুর প্রভাবে, পুল ই খুমরির শীতল আংশিক-শুষ্ক জলবায়ু কোপেন জলবায়ু শ্রেণীবিভাগের আওতায় পড়ে। পুল ই খুমরি এর গড় তাপমাত্রা ১৫.৯°সেঃ, যদিও বাৎসরিক গড় বৃষ্টিপাতের পরিমান ২৮২ মিমি।
গড় ২৮.৫°সেঃ তাপমাত্রা নিয়ে জুলাই উষ্ণতম মাস এবং গড় ৩.০°সেঃ থাকে শীতলতম মাস জানুয়ারীতে।
পুল ই খুমরি উত্তর আফগানিস্তানের বানিজ্য এবং পরিবহণ যোগাযোগের কেন্দ্রস্থল। মুল ভূখণ্ডের অধিকাংশ (৬৫%) এলাকা কৃষিকাজে ব্যবহৃত হয়, যার সিংহভাগ আসে ৩, ৫ এবং ৬ তম জেলার কৃষি জমি থেকে ১ম ও ২য় জেলা বসবাসের জন্যে সর্বোচ্চ ঘন বসতিপুর্ন কিন্তু জেলা ৫ একক পরিবারের অধিক বসবাস। পুল ই খুমরিয়ে যথেষ্ট গৃহ বৈচিত্র্য রয়েছে, এখানে নিয়মিত, অনিয়মিত, পাহাড়ি ঘরবাড়ি এবং অ্যাপার্টমেন্ট ভবন দেখা যায়।
পুল ই খুমরি এ দুইটি বাঁধ রয়েছে, যা থেকে প্রয়োজনীয় বিদ্যুৎ এর চাহিদা পূরণ হয়।
চেকোস্লোভাকিয়ার অর্থনৈতিক সহযোগিতায় পুলি ই খুমরি তে ১৯৫৪ সালে আফগানিস্তানের ১ম সিমেন্ট ফ্যাক্টরি নির্মিত হয়। এটার মালিকানা ছিল হামিদ কারজাই এর ভাই মাহমুদ কারজাই এর হাতে, ফ্যাক্টরির কাঁচামাল চুনাপাথর পেছনের পাহার থেকে খনন করে সংগ্রহ করা হোত।
শহরের বাইরের ক্যান-ক্যান গ্রামে একটি কয়লা খনি রয়েছে কিন্তু উৎপাদন ব্যবস্থা খুবই পুরাতন।
তাপমাত্রা এবং বৃষ্টির জন্যে কৃষিকাজ এখানে খুবই গুরুত্বপুর্ন; গম এবং ধান এখানকার প্রধান ফসল।
এখানে শহরাঞ্চলে মার্চ ২০১৩ পর্যন্ত হাঙ্গেরি প্রাদেশিক পুনর্গঠন দল হিসাবে কাজ করেছে
বিদ্যুৎ সরবরাহ ব্যবস্থা চালু করার ফলে পুল ই খুমরি থেকে কাবুলে অবিচলিত বিদ্যুৎ সরবরাহ সম্ভব হয়েছে।
শ্যারন স্টোন
শ্যারন ইভোন স্টোন (ইংরেজি: Sharon Yvonne Stone; জন্ম: ১০ই মার্চ, ১৯৫৮) হলেন একজন মার্কিন অভিনেত্রী, চলচ্চিত্র প্রযোজক ও সাবেক ফ্যাশন মডেল। তিনি অভিনয়ের জন্য একটি গোল্ডেন গ্লোব পুরস্কার ও একটি এমি পুরস্কার অর্জন করেন। ২০০৫ সালে ফ্রান্স সরকার তাকে অদ্রে দে আর্ত এ দে লেত্রে উপাধিতে ভূষিত করে।
স্টোন ১৯৮৯ সালের মিনি ধারাবাহিক "ওয়ার অ্যান্ড রিমেম্ব্রান্স" দিয়ে প্রথম সকলের নজর কাড়েন এবং "টোটাল রিকল" (১৯৯০) দিয়ে মূলধারার চলচ্চিত্রে খ্যাতি লাভ করেন। তিনি যৌন আবেদনের প্রতীক হয়ে উঠেন এবং যৌন আবেদনময়ী থ্রিলারধর্মী "বেসিক ইন্সটিন্ক্ট" (১৯৯২) চলচ্চিত্রে ক্যাথরিন ট্রামেল ভূমিকায় অভিনয় করে আন্তর্জাতিক পরিচিতি লাভ করেন। এই ছবিতে অভিনয়ের জন্য তিনি তার প্রথম শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৯৫ সালে তিনি মার্টিন স্কোরসেজির "ক্যাসিনো" চলচ্চিত্রে অভিনয়ের জন্য শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি "দ্য মাইটি" (১৯৯৮) ও "দ্য মিউজ" (১৯৯৯) চলচ্চিত্রে অভিনয়ের জন্য আরো দুটি গোল্ডেন গ্লোব পুরস্কারের মনোনয়ন লাভ করেন।
স্টোনের অন্যান্য উল্লেখযোগ্য চলচ্চিত্র হল "সিলভার" (১৯৯৩), "দ্য স্পেশালিস্ট" (১৯৯৪), "দ্য কুইক অ্যান্ড দ্য ডেড" (১৯৯৫), "ইফ দিজ ওয়াল্‌স কুড টক ২" (২০০০), "ক্যাটওম্যান" (২০০৪), "ব্রোকেন ফ্লাওয়ার্স" (২০০৫), "আলফা ডগ" (২০০৬), "ববি" (২০০৬), "লাভলেস" (২০১৩) এবং "ফেডিং গিগোলো" (২০১৩)। স্টোন ২০০৪ সালে "দ্য প্র্যাকটিস" টেলিভিশন ধারাবাহিকে অতিথি চরিত্রে অভিনয় করে নাট্য ধারাবাহিকে অনন্য অতিথি অভিনেত্রী বিভাগে এমি পুরস্কার লাভ করেন। এছাড়া তিনি টেলিভিশন ধারাবাহিক "ল অ্যান্ড অর্ডার: স্পেশাল ভিক্টিম্‌স ইউনিট" (২০১০) এবং স্বল্পদৈর্ঘ্য ধারাবাহিক "এজেন্ট এক্স" (২০১৫) এ অভিনয় করেন।
শ্যারন ইভোন স্টোন ১৯৫৮ সালের ১০ই মার্চ পেন্সিল্‌ভেনিয়ার মিডভিলে জন্মগ্রহণ করেন। তার মাতা ডরোথি মারি (জন্মনাম: লসন, ১৯৩৩) ছিলেন একজন হিসাবরক্ষক এবং পিতা দ্বিতীয় জোসেফ উইলিয়াম স্টোন (১৯৩০-২০০৯) ছিলেন একজন যন্ত্রপাতি ও রং প্রস্তুতকারক এবং ফ্যাক্টরি কর্মী। তার এক বোন ও দুই ভাই রয়েছে। বোন কেলি এবং দুই ভাই মাইকেল ও প্যাট্রিক স্টোন। তার পূর্বপুরুষগণ আইরিশ ছিলেন। স্টোন শৈশবে খুবই মেধাবী ছিলেন এবং মাত্র পাঁচ বছর বয়সে দ্বিতীয় গ্রেডে উত্তীর্ণ হন।
তিনি ১৯৭৫ সালে পেন্সিল্‌ভেনিয়ার সেগার্টাউন হাই স্কুল থেকে মাধ্যমিক সম্পন্ন করেন। এডিনবরো বিশ্ববিদ্যালয়ে পড়াকালীন স্টোন মিস ক্রফোর্ড কাউন্টি, পেন্সিল্‌ভেনিয়া মুকুট জয় করেন এবং মিস পেন্সিল্‌ভেনিয়ার মুকুটের প্রতিযোগী ছিলেন। একজন বিচারক তাকে স্কুল বাদ দিয়ে নিউ ইয়র্কে গিয়ে ফ্যাশন মডেল হতে উদ্ধুদ্ধ করেন। ১৯৭৭ সালে স্টোন মিডভিল ত্যাগ করে নিউ জার্সিতে তার এক আত্মীয়ের কাছে চলে যান। তিনি নিউ ইয়র্ক সিটিতে ফোর্ড মডেলিং এজেন্সির সাথে চুক্তিবদ্ধ হন। হিলারি ক্লিনটনের অনুপ্রেরণায় ২০১৬ সালে স্টোন তার ডিগ্রি অর্জনের জন্য পুনরায় এডিনবরো বিশ্ববিদ্যালয়ের ফিরে যান।
মোহনপুর সরকারি বালিকা উচ্চ বিদ্যালয়
মোহনপুর সরকারি বালিকা উচ্চ বিদ্যালয় বাংলাদেশের রাজশাহীতে অবস্থিত একটি শিক্ষা প্রতিষ্ঠান। এটি মেয়েদের জন্য ১৯৮১ সালে প্রতিষ্ঠিত হয়। রাজশাহী জেলার মোহনপুর উপজেলায় অবস্থিত এই বিদ্যালয়টি ১৯৮৭ সালে জাতীয়করণ করা হয়।
এই বিদ্যালয়টিতে তৃতীয় শ্রেণি থেকে দশম শ্রেণি পর্যন্ত শিক্ষা দান করা হয়। এর প্রভাতি শাখার কার্যক্রম শুরু হয় সকাল ৭ট ৩০ মিনিট থেকে।
কিরগিজস্তান-বাংলাদেশ সম্পর্ক
কিরগিজস্তান-বাংলাদেশ সম্পর্ক বলতে কিরগিজস্তান এবং বাংলাদেশের মধ্যকার দ্বিপাক্ষিক সম্পর্ককে বোঝায়। দুই দেশের সম্পর্ক খুবই জোরদার। দুদেশের কোনটিতে আবাসিক দূতাবাস নেই।
বাংলাদেশ এবং কিরগিজস্তানের দ্বিপাক্ষিক সম্পর্ককে বিস্তৃতভাবে বর্ধিতকরণে শিক্ষা খাতকে সম্ভাব্য ক্ষেত্র হিসেবে আখ্যায়িত করা হয়েছে। উচ্চ শিক্ষা প্রত্যাশী বাংলাদেশী শিক্ষার্থীদের কিরগিজস্তান শিক্ষাবৃত্তি প্রদানে আগ্রহ প্রকাশ করেছে।
বাংলাদেশ এবং কিরগিজস্তান সাংস্কৃতিক সহযোগিতাকে দ্বিপাক্ষিক সম্পর্ক উন্নয়নের একটি গুরুত্বপূর্ণ মাধ্যম হিসেবে উলেখ করেছে।
বাংলাদেশ এবং কিরগিজস্তান দ্বিপাক্ষিক অর্থনৈতিক কর্মকাণ্ডকে বৃদ্ধিকরণে যথেষ্ট আগ্রহ দেখিয়েছে।
রাফেই ক্যাসেডি
রাফেই ক্যাসেডি হলেন একজন ইংরেজ অভিনেত্রী। তিনি মূলত ২০১৭ সালে মুক্তিপ্রাপ্ত অধীরতামূলক চলচ্চিত্র "দ্য অব এ্য স্কেয়ার্ড ডিয়ার", ২০১২ সালে মুক্তিপ্রাপ্ত কল্পনাপ্রবণ দৃশ্যকাব্যের মার্কিন চলচ্চিত্র "স্নো হোয়াইট এন্ড দদ্য হান্টসম্যান" , ২০১৩ সালে মুক্তিপ্রাপ্ত দৃশ্যকাব্যিক ব্রিটিশ চলচ্চিত্র "মিস্টার সেল্ফ্রিগজি" , এবং ২০১৫ সালে মুক্তিপ্রাপ্ত কল্পবিজ্ঞান এবং রহস্য উৎঘাটনের দুঃসাহসিক অভিযান সংক্রান্ত দৃশ্যকাব্যের মার্কিন চলচ্চিত্র "টুমরোল্যান্ড"-এ তার ভূমিকা সমূহের জন্য বিশেষ ভাবে পরিচিত।
রাফেইয়ের জন্ম, যুক্তরাজ্যের ইংল্যান্ড-এর ম্যানচেস্টার শহরের, ওর্সলে, পৌরসভায়।
জনপ্রিয় মার্কিন চলচ্চিত্র নির্মানকারী প্রতিষ্ঠান ইউনিভার্সাল পিকচার্স-এর চলচ্চিত্র "স্নো হোয়াইট এন্ড দ্য হান্টসম্যান" চলচ্চিত্র ক্যাসেডি, জনপ্রিয় দক্ষিণ আফ্রিকান-মার্কিন অভিনেত্রী শার্লিজ থেরন, জনপ্রিয় মার্কিন অভিনেত্রী ক্রিস্টেন স্টুয়ার্ট, এবং আরেক জনপ্রিয় অষ্ট্রেলিয়া অভিনেতা ক্রিস হেমসওর্থ-এর বিপরীতে অভিনয় করেন, এছাড়াও জনপ্রিয় মার্কিন চলচ্চিত্র পরিচালক টিম বার্টন'এর পরিচালিত জনপ্রিয় মার্কিন বিনোদনধর্মী প্রতিষ্ঠান ওয়ার্নার ব্রস.-এর "ডার্ক শ্যাডোজ" চলচ্চিত্রে আরেক জনপ্রিয় মার্কিন অভিনেতা জনি ডেপ-এর সাথে অভিনয় করেছেন। ২০১৫ সালে, ক্যাসেডি "এম্বার এন্টারটেইনমেন্ট" এর চলচ্চিত্র "মুলি মুন এন্ড দ্য ইনক্রেডেবল বুক অব হিপনোটিজম" চলচ্চিত্রে মলি হিসেবে অভিনয় করেন, যেখানে তিনি ইংরেজ অভিনেত্রী এমিলি ওয়াটসন এবং ইংরেজ অভিনেতা ডমিনিক মোনাঘান-এর সাথে অভিনয় করেন, এছাড়া তিনি মার্কিন চলচ্চিত্র নির্মানকারী প্রতিষ্ঠান ওয়াল্ট ডিজনি স্টুডিওস মোশন পিকচার্স-এর চলচ্চিত্র "টুমরোল্যান্ড"-এ "এন্ড্রোয়েড এঠেনা" হিসেবে, মার্কিন অভিনেতা জর্জ ক্লুনি এবং ইংরেজ অভিনেতা হুজ লওরি-এর সাথে অভিনয় করেন।
২০১৩ সালে ক্যাসেডির নাম, ব্রিটিশ চলচ্চিত্র বিষয়ক ম্যাগাজিন "স্ক্রিন ইন্টারন্যাশনাল"-এর করা স্টারর্স অব ট্যুমরো-এর তালিকায় স্থান পায়। তিনিই মূলত এই তালিকায় স্থান পাওয়া অভিনেতা-অভিনেত্রীদের মধ্যে সর্বকনিষ্ঠতম।
এছাড়াও তিনি কয়েকটি সংক্ষিপ্ত চলচ্চিত্রে কাজ করেছেন, যেগুলোর মধ্যে, "দ্য বিস্ট", "রাস্ট", এবং "মিরানডা'স লেটার" অন্যতম।
চিৎমরম ইউনিয়ন
চিৎমরম বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।
চিৎমরম ইউনিয়নের আয়তন ৭০৪০ একর (২৮.৪৯ বর্গ কিলোমিটার)। এটি কাপ্তাই উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী চিৎমরম ইউনিয়নের লোকসংখ্যা ৫,১৪১ জন। এর মধ্যে পুরুষ ২,৫৪৪ জন এবং মহিলা ২,৫৯৭ জন।
কাপ্তাই উপজেলার দক্ষিণাংশে চিৎমরম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে রাইখালী ইউনিয়ন; উত্তরে কর্ণফুলি নদী, চন্দ্রঘোনা ইউনিয়ন, ওয়াজ্ঞা ইউনিয়ন ও কাপ্তাই ইউনিয়ন; পূর্বে কাপ্তাই ইউনিয়ন এবং দক্ষিণে রাজস্থলী উপজেলার ঘিলাছড়ি ইউনিয়ন ও গাইন্দ্যা ইউনিয়ন অবস্থিত।
চিৎমরম ইউনিয়ন কাপ্তাই উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাপ্তাই থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "চিৎমরম", "পেকুয়া" ও "আরাছড়ি" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
চিৎমরম ইউনিয়নের স্বাক্ষরতার হার ৪৩.৬৭%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
কর্ণফুলি নদীর দক্ষিণ পাড়ে হওয়ায় উপজেলা সদর থেকে চিৎমরম ইউনিয়নে যোগাযোগের প্রধান মাধ্যম নৌপথ। কাপ্তাই সড়কের চিৎমরম ঘাট অথবা কেয়াং ঘাট থেকে নৌকা যোগে নদীর দক্ষিণ পাড়ে গেলেই এ ইউনিয়ন।
চিৎমরম ইউনিয়নের উত্তর সীমান্ত দিয়ে প্রবাহিত হচ্ছে কর্ণফুলি নদী। এছাড়া পূর্ব সীমান্ত দিয়ে বয়ে চলেছে কাপ্তাই খাল।
চিৎমরম ইউনিয়নের প্রধান হাট-বাজার হল চিৎমরম বাজার।
ব্যারি ফিট্‌জেরাল্ড
ব্যারি ফিট্‌জেরাল্ড (ইংরেজি: Barry Fitzgerald; ১০ই মার্চ, ১৮৮৮ - ১৪ই জানুয়ারি, ১৯৬১) ছিলেন একজন আইরিশ অভিনেতা। চল্লিশ বছরের অভিনয় জীবনে তিনি "ব্রিংগিং আপ বেবি" (১৯৩৮), "দ্য লং ভয়েজ হোম" (১৯৪০), "হাউ গ্রিন ওয়াজ মাই ভ্যালি" (১৯৪১), "নান বাট দ্য লোনলি হার্ট" (১৯৪৪) এবং "দ্য কোয়ায়েট ম্যান" (১৯৫২) এর মত চলচ্চিত্রে অভিনয় করেছেন। "গোয়িং মাই ওয়ে" (১৯৪৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং একই সাথে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
ফিট্‌জেরাল্ড ১৮৮৮ সালের ১০ই মার্চ আয়ারল্যান্ডের ডাবলিনে জন্মগ্রহণ করেন। তার প্রকৃত নাম উইলিয়াম জোসেফ শিল্ডস। তার পিতা অ্যাডলফাস শিল্ডস এবং মাতা ফ্যানি (আঞ্জারল্যান্ড)। তার পিতা ছিলেন আইরিশ এবং তার মাতা ছিলেন জার্মান। তার ছোট ভাই আইরিশ অভিনেতা আর্থার শিল্ডস। তিনি ডাবলিনের স্কেরি কলেজে পড়াশুনা করেন। পরে তিনি সরকারি চাকরিতে যোগদান করেন। সেসময়ে তিনি অ্যাবি থিয়েটারে কাজ করতেন। ১৯১৪ থেকে ১৯৩৬ সালে অ্যাবি থিয়েটারে তিনি অসংখ্য নাটকে কাজ করেন।
ফিট্‌জেরাল্ডের প্রথম হলিউডে করা চলচ্চিত্র হল "দ্য প্লাউ অ্যান্ড দ্য স্টার্স" (১৯৩৬)। শন ওকেসি রচিত নাটক অবলম্বনে চলচ্চিত্রটি পরিচালনা করেন জন ফোর্ড। তিনি হলিউডে "দ্য লং ভয়েজ হোম" (১৯৪০), "হাউ গ্রিন ওয়াজ মাই ভ্যালি" (১৯৪১), "অ্যান্ড দেন দেয়ার অয়ার নান" (১৯৪৫), "দ্য নেকড সিটি" (১৯৪৮) এবং "দ্য কোয়ায়েট ম্যান" (১৯৫২) চলচ্চিত্রে অভিনয় করে সফলতা অর্জন করেন।
১৯৪৫ সালে একাডেমি পুরস্কারে ফিট্‌জেরাল্ড এক অনন্য কৃতি অর্জন করেন। লিও ম্যাককেরি পরিচালিত "গোয়িং মাই ওয়ে" (১৯৪৪) চলচ্চিত্রে ফাদার ফিট্‌গিবন চরিত্রে অভিনয় করে তিনি একই সাথে শ্রেষ্ঠ পার্শ্ব অভিনেতা ও শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেতা বিভাগে পুরস্কার লাভ করেন।
আফগানিস্তানে অবস্থিত কূটনৈতিক মিশনের তালিকা
এটি আফগানিস্তানে অবস্থিত কূটনৈতিক মিশনসমূহের একটি তালিকা। বর্তমানে কাবুলে ৩৭টি দূতাবাস রয়েছে। ন্যাটো সেনাদের উপস্থিতিতে, অনেক সংস্থার সদস্যরা দেশটিতে তাদের দূতাবাস খুলেছে। এই তালিকায় মহামান্য কনস্যুলেটদের অন্তর্ভুক্ত করা হয়নি।
কাবুলে অবস্থিত দূতাবাসসমূহ:হেরাত
জালালাবাদ
কান্দাহার প্রদেশ
মাজার-ই-শরিফ
বড়গাছি উচ্চ বিদ্যালয়
বড়গাছি উচ্চ বিদ্যালয় বাংলাদেশের রাজশাহী বিভাগের একটি মাধ্যমিক শিক্ষা প্রতিষ্ঠান। এটি ১৯৫৪ সালে প্রতিষ্ঠিত হয়।
বিদ্যালয়ের একটি মাত্র পাকা ভবন আছে। ভবনটি দ্বিতল বিশিষ্ট। স্কুলে একটি সুসজ্জিত বিজ্ঞানাগার, কম্পিউটার ল্যাব, সুবিশাল মাঠ এবং একটি শহীদ মিনার অবস্থিত।
এখানে দুইটি শিফট এ ৬ষ্ঠ থেকে দশম শ্রেনী পর্যন্ত পাঠদান করানো হয়। বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড রাজশাহী এর অধীনে পরিচালিত।
ইটানগর বিমানবন্দর
ইটানগর বিমানবন্দর হল একটি "গ্রীনফিল্ড এয়ারপোর্ট প্রকল্প" যা ভারতের অরুণাচল প্রদেশ রাজ্যের পাপুম পারে জেলার হোলোংইতে নির্মিত হবে। এটি ভারত সরকারের অধীনস্ত সংস্থা ভারতীয় বিমানবন্দর কর্তৃপক্ষ (এএআই) দ্বারা ৩২০ হেক্টর এলাকায় নির্মিত হচ্ছে। সম্পন্ন হলে, বিমানবন্দরটি প্রথম পর্যায়ে এয়ারবাস এ৩২১-এর মত সংকীর্ণ শরীরের উড়জাহাজগুলি ধারণ করতে সক্ষম হবে। এই প্রকল্পের মধ্যে একটি পাঁচ তারকা হোটেল এবং কনভেনশন কেন্দ্র অন্তর্ভুক্ত করা হবে। আগস্ট ২০১৪ সালের মধ্যে, এএআই বিমানবন্দরের চূরান্ত নকশা (এয়ারপোর্টের মাস্টার প্ল্যানটি) সম্পন্ন করেছে এবং বর্তমানে বিস্তারিত প্রকল্প প্রতিবেদনটিতে কাজ করছে।
২০০৭ সালে, রাজ্য সরকার ইটানগর থেকে ২৫ কিলোমিটার দূরে বাঙ্গেরদেবকে এই প্রকল্পের জন্য একটি উপযুক্ত স্থান হিসেবে বেছে নিয়েছে। তৎকালীন স্বরাষ্ট্রমন্ত্রী শিবরাজ পাতিল প্রকল্পটির জন্য ২০ ফেব্রুয়ারী ২০০৭ সালে ভিত্তি প্রস্তর স্থাপন করেন। এছাড়াও, এএআইয়ের কারিগরি কমিটি ২০১১ সালে কারসিংহকে প্রকল্পটির বিকল্প স্থান হিসেবে সুপারিশ করে। এএআই নির্মাণের কম খরচ এবং ভবিষ্যতে সম্প্রসারণের সহজলভ্যতা এবং কর্মসংস্থানের নিরাপত্তার ভিত্তিতে কারসিংহয়ের সুপারিশ করেছে। কারসিংহ প্রকল্প এলাকাটি সমতল মাটিতে রাখা ছিল, খারাপ আবহাওয়ায় ভাল ব্যবহারযোগ্যতা এবং সহজে নির্মাণ ও সম্প্রসারণের সুযোগ ছিল। অপরপক্ষে, হোলোঙী প্রকল্প এলাকাটি পর্বতশ্রেণী দ্বারা বেষ্টিত ছিল এবং শুধুমাত্র একটি দিক থেকে উড়োজাহাজের ওঠানামার অনুমতি প্রদান করা হয়েছিল। নির্মাণ খরচ ছিল হোলোনগির জন্য ৯৮০ কোটি টাকা, অপরপক্ষে কারসিংহ প্রকল্প এলাকাটির জন্য নির্মাণ খরচ ছিল ৬৫০কোটি টাকা। এএআই এবং রাজ্য সরকারের মধ্যে প্রকল্প এলাকাটি নিয়ে একটি বিতর্ক সৃষ্টি হয়, ফলে প্রকল্পটি বিলম্বিত হয়ে যায়। জুলাই ২০১২ সালে প্রধানমন্ত্রীর কার্যালয় (পিএমও) শেষপর্যন্ত বিতর্কের অবসান ঘটায় এবং করসিং সাইটকে চূড়ান্ত করা হয়। কিন্তু জুলাই ২০১৪ সালে সিভিল এভিয়েশন মন্ত্রণালয় অরুণাচল প্রদেশের ইটানগরের কাছাকাছি অবস্থিত হোলোনগিতে একটি গ্রিনফিল্ড বিমানবন্দর নির্মাণ অনুমোদন করেছে। এর পর প্রকল্পের জন্য ভূমি অধিগ্রহণের কাজ চূড়ান্ত করা হয় এবং সীমান্ত প্রাচীর ও বেড়া নির্মাণের পরিকল্পনা করা হয়। আগস্ট ২০১৪ সালে ভারতীয় বিমানবন্দর কর্তৃপক্ষ বিমানবন্দরটির জন্য একটি বিস্তারিত প্রকল্প প্রতিবেদন প্রস্তুত করে। নভেম্বর ২০১৪ সালে ভারতের পররাষ্ট্র মন্ত্রী ভি কে সিং বলেন, "বিমানবন্দরের জমি অধিগ্রহণ সম্পর্কিত বিষয়গুলি সমাধান করা হয়েছে।" ফেব্রুয়ারী-২০১৫ সালে ভারতের পরিবেশ ও বন মন্ত্রালয় ভারতীয় বিমানবন্দর কর্তৃপক্ষ (এএআই) কর্তৃক প্রস্তাবিত বিমানবন্দরে বন্যার সম্ভাব্যতার কারণে অরুণাচল প্রদেশের হোলুনগিতে একটি নতুন বিমানবন্দর নির্মাণের প্রস্তাব প্রত্যাখ্যান করেছে।
বিমানবন্দরের ২,৩০০ মিটার (৭,৫৪৬ ফুট) রানওয়ে ছোট বিমান ওঠানামা করতে সক্ষম। রানওয়েটি পূর্ব থেকে পশ্চিম অভিমুখে নিমান করা হয়েছে। একটি ১৬০×১১৫ মিটার আয়তনের অ্যাপ্রন রানওয়ের সাথে সংযুক্ত করা হবে দুটি দীর্ঘ ট্যাক্সিওয়ার দ্বারা। অ্যাপ্রনটিতে একই সময়ে দুটির বেশি এটিআর ৭২ উড়োজাহাজ অবস্থান করতে পারে। বিমানবন্দরে ডিভিওর এবং উচ্চ তীব্রতা রানওয়ে আলো (হাই ইন্টেন্সিভ রানওয়ে প্রজেক্ট বা এইচআইআরএল)-এর মত ন্যাভিগেশন সুবিধা রয়েছে।
আরিচা ঘাট
আরিচা ঘাট বাংলাদেশের একটি অন্যতম নৌবন্দর। এটি মানিকগঞ্জের শিবালয় উপজেলায় অবস্থিত। নব্বই দশকের আগ পর্যন্ত উত্তর-দক্ষিন এবং পশ্চিমাঞ্চলের লক্ষাধিক মানুষের রাজধানীসহ দেশের বিভিন্ন প্রান্তের সাথে একমাত্র যোগাযোগ মাধ্যম ছিল এই আরিচা ঘাট।
ভারত-পাকিস্তান বিভাগের আগেই যমুনা নদীর পাড়ে মানিকগঞ্জের শিবালয় উপজেলার এই আরিচা ঘাট দেশের অন্যতম বড় নৌ-বন্দর। কলকাতা-আসাম রুটের জাহাজ-স্টিমার এই ঘাটে ভিড়তো, এখানে ছিল বড় বড় পাটের গুদাম এবং আরিচায় গড়ে উঠেছিল জমজমাট ব্যবসা কেন্দ্র। ১৯৬৪ সালে ঢাকা-আরিচা সড়ক চালু হওয়ার পর আরিচা থেকে যমুনা পাড় হয়ে নগরবাড়ী এবং আরিচা থেকে যমুনা-পদ্মা পাড় হয়ে দৌলতদিয়া ঘাটের সঙ্গে চালু করা হয় ফেরি সার্ভিস। সেই সঙ্গে আরিচা-নগরবাড়ী হয়ে উঠে উত্তরবঙ্গ এবং আরিচা-দৌলতদিয়া হয়ে উঠে দক্ষিণ-পশ্চিম বঙ্গের সড়ক যোগাযোগের অন্যতম প্রধান প্রবেশ পথ। জানা যায়, ১৯৬৩ সালে ৩১ মার্চ কর্নফুলি নামে একটি ফেরী সার্ভিস দিয়ে আরিচা-দৌলতদিয়া নৌঘাটের যাত্রা শুরু হয়। স্বাধীনতার পর আরিচা ঘাট দেশের অন্যতম গুরত্বপুর্ন নৌযোগাযোগ মাধ্যম হয়ে উঠে এবং নৌবন্দরের স্বীকৃতি পায়। গড়ে তিন হাজার যানবাহন এবং পঞ্চাশ হাজার মানুষ পারাপার হোত এই ঘাট দিয়ে। 
১৯৬৩ সালের ৩১ মার্চ, একটি মাত্র গাড়ি আরিচা ঘাট থেকে নগরবাড়ি পৌঁছে দেবার মাধ্যমে যাত্রা শুরু এবং ভাড়া ছিল ৭৫ পয়সা। চালু অবস্থায় এখানে দুইটি ট্রাক টার্মিনাল ছিল, যার ধারনক্ষমতা ছিল এক হাজার ট্রাক।৪৫-৫০ হাজার মানুষের পারাপারের মাধ্যম ছিল এই আরিচা ঘাট, হকার এবং কুলির সংখ্যা ছিল আড়াই হাজারের উপরে। জমজমাট হোটেল রেস্টুরেন্টের সংখ্যা ছিল ৩শয়েরও বেশী। আবাসিক বোর্ডিং ছিল ১২০ থেকে ১২৫ টির মত। আরিচা ঘাটকে ঘিড়ে কর্মসংস্থান হয়েছিল ১০ হাজারেরও বেশী মানুষের।
১৯৯৭ সালে বঙ্গবন্ধু যমুনা সেতু উদ্বোধনের এবং একি সাথে যমুনা নদীর নাব্যতা কমে যাওয়ার মাধ্যমে মাধ্যমে আরিচা ঘাটের ব্যস্ততা অনেকখানি কমে যায়। সর্বশেষ ২০০২ এর ১৫ নভেম্বর শেষ দুইটা প্লাটুন টাগবোটের মাধ্যমে টেনে ৯ কিলোমিটার ভাটিতে পাটুরিয়া নৌঘাটে নিয়ে যাবার সাথে সাথে আরিচা নৌ ঘাট এর বাণিজ্যিক প্রবাহ বন্ধ হয়ে যায়।
মুক্তিবাহিনী যুদ্ধের সময় একটি লঞ্চ, তিনটি ফেরী, টার্মিনাল প্লাটুনসহ একটি লঞ্চ এবং উপকূল ঘাঁটি ডুবিয়ে দেবার ইতহাস জানা যায়।
ইলিশ এর জন্যে প্রসিদ্ধ আরিচা ঘাট। জাতীয় জেলেদের সমবায়ের সাবেক সহ সভাপতি সুদিপ্ত দাস জানান, এটা ইলিশ মাছ শিকারের জন্যে "প্রাইম স্পট"
দেবীগঞ্জ বালিকা উচ্চ বিদ্যালয়
দেবীগঞ্জ বালিকা উচ্চ বিদ্যালয় বাংলাদেশের পঞ্চগড়ে অবস্থিত একটি শিক্ষা প্রতিষ্ঠান। এটি মেয়েদের জন্য ১৯৯৪ সালে প্রতিষ্ঠিত হয়। পঞ্চগড় জেলার দেবীগঞ্জ উপজেলায় অবস্থিত এই বিদ্যালয়টিতে ২৭০ জন মেয়ে অধ্যয়নরত রয়েছে। এটিতে ৬ষ্ঠ থেকে ১০ম শ্রেণি পর্যন্ত পাঠদান করা হয়।
বর্তমানে শিক্ষক স্বল্পতার কারণে এখানে শিক্ষা কার্যক্রম ব্যহত হচ্ছে।
লায়নেল বালাগাল্লে
জেনারেল লায়নেল বালাগাল্লে শ্রীলঙ্কার সেনাবাহিনীর প্রধান ছিলেন যিনি ১৯৯৯ সাল থেকে ২০০৪ পর্যন্ত দায়িত্ব পালন করেন। ২০০৪ সালের ১৫ জুলাই অবসর গ্রহণের দিন পূর্ণ জেনারেল পদ লাভ করেন।
১৯৬৫ সালের ৫ এপ্রিল বালাগাল্লে শ্রীলঙ্কা সেনাবাহিনীতে ক্যাডেট হিসেবে ঢোকেন। সেনাপ্রধান হওয়ার আগে তিনি অনেক গুরুত্বপূর্ণ দায়িত্ব পালন করেন। এর মধ্যে রয়েছে ৫১ ডিভিশনের অধিনায়কত্ব, জাফনা সামরিক এলাকার অধিনায়কত্ব। তাকে প্রতিরক্ষা স্টাফ প্রধানের দায়িত্ব পালন করতে হয়েছিলো সেনাপ্রধান থাকাকালীন।
বালাগাল্লের পর শান্ত কোট্টেগোদা সেনাপ্রধান হন।
অগ্রণী ব্যাংক শিশু একাডেমী শিশুসাহিত্য পুরস্কার
অগ্রণী ব্যাংক শিশু একাডেমী শিশুসাহিত্য পুরস্কার বাংলাদেশের শিশুসাহিত্য নিয়ে কাজ করা লেখকদের জন্য একটি পুরস্কার যা বাংলাদেশ শিশু একাডেমীর পক্ষ থেকে প্রদান করা হয়। ১৯৮১ সালে অগ্রণী ব্যাংক-শিশু সাহিত্য পুরস্কার প্রবর্তিত হয়। ২০০৭ সাল থেকে এটি ‘অগ্রণী ব্যাংক-শিশু সাহিত্য পুরস্কার’ নামে দেয়া হতো।
অগ্রণী ব্যাংক-শিশু সাহিত্য পুরস্কার প্রবর্তিত হয় ১৯৮১ সালে। ২০০৭ সাল থেকে এটি ‘অগ্রণী ব্যাংক-শিশু সাহিত্য পুরস্কার’ নামে দেয়া হতো। ২০০৮ সাল থেকে এর নাম করা হয় ‘অগ্রণী ব্যাংক-শিশু একাডেমি শিশুসাহিত্য পুরস্কার’। বাংলা বছর অনুযায়ী প্রকাশিত বইয়ের ওপর ভিত্তি করে এই পুরস্কারের আয়োজন করা হয়। প্রতি বছর ৭টি শাখায় পুরস্কার দেয়া হয় যার মধ্যে কবিতা-ছড়া-গান, গল্প-উপন্যাস-রূপকথা, অনুবাদ-ভ্রমণকাহিনী, বঙ্গবন্ধু, মুক্তিযুদ্ধ এবং অন্যান্য জীবনী প্রবন্ধ, স্বাস্থ্য-বিজ্ঞান-প্রযুক্তি, নাটক ও বই অলংকরণ ইত্যাদি। পুরস্কার হিসেবে ১৫ হাজার টাকা, ক্রেস্ট ও সম্মাননাপত্র দেওয়া হয়।
বিক্রম সিং
বিক্রম সিং ভারতীয় সেনাবাহিনীর একজন জেনারেল ছিলেন যিনি ৩১ মে ২০১২ থেকে ৩১ জুলাই ২০১৪ মেয়াদে সেনাপ্রধান হিসেবে দায়িত্ব পালন করেন। সেনাবাহিনী প্রধান হওয়ার আগে বিক্রম ইস্টার্ন কমান্ডের অধিনায়ক ছিলেন। শিখ হিসেবে বিক্রম দ্বিতীয় জেনারেল (যোগীন্দার যশবন্ত সিং এর পর) যিনি সেনাপ্রধানের পদ পর্যন্ত আসতে পেরেছিলেন। বিক্রম সেনাবাহিনী প্রধান থাকাকালীন তিন সেনাস্টাফ প্রধানদের সভার সভাপতিত্বও করেন।
১৯৭২ সালের ৩১ মার্চ বিক্রম শিখ লাইট ইনফ্যান্ট্রি রেজিমেন্টে কমিশনপ্রাপ্ত হন, তিনি ন্যাশনাল ডিফেন্স একাডেমী'তে ৪০তম ব্যাচে প্রশিক্ষণরত ছিলেন। বিক্রম পদাতিক বিদ্যালয়ে 'সেরা পদাতিক তরুণ কর্মকর্তা' হওয়ার গৌরব অর্জন করেছিলেন; এছাড়া তিনি কমান্ডো কোর্স এবং ট্যাকটিক্স কোর্সেও ভালো ফলাফল করেন। পদাতিক বিদ্যালয়ে পরে তিনি প্রশিক্ষক হয়ে যান।
হায়ার কমান্ড কোর্স করার পর তিনি সেনাসদরে সামরিক অভিযান পরিদপ্তরে পরিচালক হিসেবে যোগ দেন; কার্গিল যুদ্ধ চলাকালীন বিক্রম ঐ নিয়োগে থেকে সেনাবাহিনীর মূল মুখপাত্র হিসেবে কাজ করেন।
ইস্টার্ন কমান্ডের অধিনায়ক হওয়ার আগে বিক্রম লেফটেন্যান্ট-জেনারেল পদবীতে সেনাসদরে স্টাফ ডিউটিস এর প্রধান কর্মকর্তা হিসেবে দায়িত্ব পালন করেন।
শ্রীলঙ্কায় অবস্থিত কূটনৈতিক মিশনের তালিকা
এটি শ্রীলঙ্কায় অবস্থিত কূটনৈতিক মিশনসমূহের একটি তালিকা।
কলম্বো:
কলম্বো:
Hambantota
Jaffna
Kandy
Resident in New Delhi, India:
নিউ টাউন ইকো পার্ক
নিউ টাউন ইকো পার্ক (; Prakriti Tirtha) কলকাতার রাজরহাটের একটি শহুরে পার্ক এবং ভারতের বৃহত্তম পার্ক। এই উদ্যানের আয়তন হল এবং এর সঙ্গে একটি দ্বীপ যুক্ত আয়তনের জলাশয় বা জলাভূমি রয়েছে। ২০১২ সালের জুলাই মাসে পশ্চিমবঙ্গের মুখ্যমন্ত্রী মমতা ব্যানার্জ্জী দ্বারা এই পার্কটির পরিকল্পনা করা হয়। পশ্চিমবঙ্গ হাউজিং অব ইনফ্রাস্ট্রাকচার ডেভেলপমেন্ট কর্পোরেশন (হাইডকো) পার্কের নির্মাণের সমন্বয় সাধনকারী সংস্থা হিসাবে কাজ করেছে পার্কের অভ্যন্তরে বিভিন্ন কাজ বাস্তবায়নের বিভিন্ন অন্যান্য সরকারী সংস্থাগুলির সাথে।
পার্ক তিনটি অংশে ভাগ করা হয়েছে; ১) জলাভূমি, ঘাসফুল, এবং শহুরে বনের মত পরিবেশগত অঞ্চল, ২) থিম উদ্যানসমূহ এবং খোলা স্থান ৩) এবং শহুরে বিনোদনমূলক স্থান। ইকো পার্ক আরো বিভিন্ন প্রজাতির গাছপালা অনুযায়ী বিভিন্ন উপ-অংশে ভাগ করা হয়েছে। পরিকল্পনা অনুযায়ী, পার্কটির মধ্যে বন্য ফুল ময়দা, একটি বাঁশের বাগান, ঘাসের জমি, ক্রান্তীয় গাছের বাগান, বনসাই বাগান, চা বাগান, ক্যাকটাস ওয়াক, হেলিকোনিয়া বাগান, একটি প্রজাপতি বাগান, একটি খেলার এলাকা এবং একটি অ্যাম্ফিথিয়েটার নির্মাণ করা হয়েছে। উপরন্তু, সরকারি-বেসরকারি অংশীদারিত্বে একটি ইকো-রিসোর্ট নির্মাণের পরিকল্পনা রয়েছে, এবং এছাড়াও একটি এলাকা অন্তর্ভুক্ত করা হবে যেখানে বিভিন্ন রাজ্যের হস্তশিল্পের নমুনা প্রদর্শন করা হবে। ২৯ ডিসেম্বর ২০১২ সালে পশ্চিমবঙ্গের মুখ্যমন্ত্রী মমতা ব্যানার্জ্জী উদ্যানটির উদ্বোধন করেন।
ইকো পার্কটি কলকাতার নিউ টাউন স্মার্ট শহরের অ্যাকশন এরিয়া -২ এর মেজর আর্টারিয়াল রোডে পাশে কলকাতা আন্তর্জাতিক বিমানবন্দর থেকে ১০ কিলোমিটার দূরে  অবস্থিত। পার্কটির উত্তরে কলকাতা আন্তর্জাতিক কনভেনশন সেন্টারে এবং কলকাতার মিউজিয়াম অফ আধুনিক আর্ট, পূর্বে আসন্ন সেন্ট্রাল বিজনেস ডিস্ট্রিক্ট, ইন্টারন্যাশনাল ফাইন্যান্সিয়াল হাব এবং দক্ষিণ ও পশ্চিমে জাত্রাগাচি / হাতিয়ার জনবসতি রয়েছে।
বেঙ্গল আরবান ইনফ্রাস্ট্রাকচার ডেভেলপমেন্ট লিমিটেড কর্তৃক গঠিত মাস্টার প্ল্যান অনুযায়ী, পার্কটি নিম্নলিখিত এলাকায় বিভক্ত করা হয়েছে:
ইকো পর্যটন পার্কে খোলা হয় :
গ্রীষ্মকালীন সময়: (১ মার্চ থেকে ৩১ অক্টোবর)
শীতকালীন সময়: (১ নভেম্বের থেকে ২৮ ফেব্রুয়ারী)
পার্ক সোমবার বন্ধ থাকে।
পার্কে প্রবেশ এবং টিকিট কাউন্টার রাত ০৭:৩০ টায় বন্ধ কারা হয়।
প্রবেশ মূল্য ৩০ টাকা।.
ইকো পার্ক রাইড মূল্য তালিকা
স্টর্ম রেইড
স্টর্ম রেইড (জন্ম জুলাই ১, ২০০৩) হলেন একজন মার্কিন অভিনেত্রী। তিনি ২০১৮ সালে মুক্তি পাওয়া দু:সাহসিক অভিযান এবং অপ্রত্যাশিত ঘটনাবহুল দৃশ্যকাব্যের মার্কিন চলচ্চিত্র, "এ্য রিংকেল ইন টইম-এ ম্যাগ মুরি, হিসেবে মূল ভূমিকায় অভিনয় করেছেন।
রেইড, অভিনয় করা শুরু করেন যখন তারর বয়স মাত্র তিন বছর। চলচ্চিত্র সমূহে কয়েকটি ছোট ভূমিকায় অভিনয় করার পরবর্তীতে, তিনি এডাডেমী পুরষ্কার-বিজয়ী ২০১৩ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "১২ ইয়ার্স এ্য স্লেইভ"-এ এমিলি হিসেবে অভিনয় করেন। তার পরবর্তী মুখ্য চলচ্চিত্রটি ছিল ২০১৬ সালে মুক্তিপ্রাপ্ত মার্কিন কল্পবিজ্ঞান দৃশ্যকাব্যিক চলচ্চিত্র "স্লেইট", যেখানে তিনি চলচ্চিত্রটির মূল অভিনেতা (নায়ক) "বো" এর ছোট বোন "টিনা" ভূমিকায় অভিনয় করেন, বো চরিত্রটিতে অভিনয় করেন মার্কিন র‍্যাপার এবং অভিনেতা জ্যাকব ল্যাটিমোর। তিনি ছোট পর্দায় অনেকগুলো ধারাবাহিকে হাজির হয়েছেন, যেগুলোর মধ্যে "দ্য থান্ডারম্যান'স", "অ্যাডাম ডিভাইন'স হাউজ পার্টি", "" এবং "শিকাগো পি.ডি" সবচেয়ে বেশি উল্লেখযোগ্য। তিনি ২০১৮ সালে মুক্তিপ্রাপ্ত, মার্কিন চলচ্চিত্র পরিচালিকা আভা ডুভার্নে-এর পরিচালিত এবং জনপ্রিয় মার্কিন চলচ্চিত্র স্টুডিও ওয়াল্ট ডিজনি স্টুডিওস-এর অপ্রত্যাশিত ঘটনাবহুল দৃশ্যকাব্যের চলচ্চিত্র "এ্য রিংকেল ইন টাইম"-এ ,ম্যাগ মুরি হিসেবে মূল ভূমিকায় অভিনয় করেন, যেটি মার্কিন লেখিকা ম্যাডেলেইন এল'এঞ্জেল-এর ১৯৬২ সালে প্রকাশিত "এ্য রিংকেল ইন টাইম" নামক উপন্যাসের কাহিনীর উপর ভিত্তি করে তৈরী করা হয়েছে।
পাকিস্তানে বসবাসরত ভারতীয়গণ
পাকিস্তানে বসবাসরত ভারতীয়দের মধ্যে রয়েছেন বাস করতে, কাজ করতে বা শিক্ষার জন্য পাকিস্তানে আসা ভারতীয় অভিবাসী (স্বাধীনতা-উত্তর সময়ে), ভারতীয় দম্পতী যিনি একজন পাকিস্তানীর সাথে বিবাহবন্ধনে আবদ্ধ , এবং ভারতীয় অভিবাসী যিনি দ্বৈত পাকিস্তানী নাগরিক হয়েছেন ও পাকিস্তানে বসবাসরত ভারতীয় বংশোদ্ভূত নয় এমন লোক।
ভারত এবং পাকিস্তান পার্শ্ববর্তী দেশ হওয়ায়, উভয় দেশে অভিবাসনের ইতিহাস রয়েছে। ১৯৭৯ থেকে ১৯৮১ সালের মধ্যবর্তী সময়ে, ১৮,৩০২ জন ভারতীয় অবৈধভাবে পাকিস্তানে বাস করে আসছিল বলা হয়। ১৯৯৫-এ পাকিস্তান সরকারের একটি হিসাব মতে, সহস্রাধিক ভারতীয় অভিবাসী করাচীতে বসবাস করছিল, যাদের অনেকেই গৃহহীন ছিল।
২০০৫ সালে, ভারতীয় সরকার স্বীকার করে যে পাকিস্তানের কারাগারসমূহে ১৩৪৮ জন ভারতীয় বন্ধী ছিল যাদের রয়েছে বেসামরিক লোক, জেলে, চিহ্নিত অপরাধী এবং যুদ্ধ বন্ধী। ভারত অভিযোগ আনে যে ভারতীয় মাফিয়া নেতা দাউদ ইব্রাহিম করাচীতে বাস করে, যদিও পাকিস্তান এই দাবীকে অস্বীকার করে আসছে। ২০০৮-এ, পাকিস্তানে কয়েকজন ভারতীয় নাগরিককে গ্রেফতার এবং লাহোরে একটি বিস্ফোরণে সম্পৃক্ততায় "জঙ্গি অভিযোগ" আনার পর ভারতীয় পররাষ্ট্র মন্ত্রণালয় সেদেশের নাগরিকদের পাকিস্তানে ভ্রমণ করা থেকে বিরত থাকার উপদেশ দেয়। ২০১১ সালে, ডেভিড হেডলী অভিযোগ আনেন যে করাচীতে বসবাসরত কয়েকজন ভারতীয় মিলে ভারতে আক্রমণ করার চেষ্টা চালাচ্ছে। ২০১৩ মোতাবেক, পাকিস্তানের কারাগারসমূহে ১১৮৪ জন ভারতীয়কে দণ্ডাদেশ দেয়া হয়েছে।
সাধারণত ইসলামাবাদের আন্তর্জাতিক বিদ্যালয়সমূহের মতো বিদ্যালয়গুলোতে ভারতীয় কূটনৈতিকদের সন্তানেরা লেখাপড়া করে থাকে।
পাকিস্তানের অভ্যন্তরীণ মন্ত্রণালয়ের হিসাব মতে, ২০১৫ সাল মোতাবেক ১৬,৫০১ জন ভারতীয় নাগরিক বৈধভাবে পাকিস্তানে বাস করছে।
রেবেকা মমিন
রেবেকা মমিন (জন্ম: ১৫ মে ১৯৪৭) হলেন বাংলাদেশের একজন প্রখ্যাত রাজনীতিবিদ ও ১৬০ নং (নেত্রকোনা-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
রেবেকা মমিন ১৯৪৭ সালের ১৫ মে তৎকালীন পূর্ব পাকিস্তানের ময়মনসিংহ জেলার নেত্রকোনায় জন্মগ্রহণ করেন। তার মাতার নাম কামরুন নাহার খানম। তার স্বামী আবদুল মমিন খান ছিলেন বঙ্গবন্ধু শেখ মুজিবর রহমান এবং খন্দকার মোশতাক আহমেদ মন্ত্রীসভার সদস্য।
রেবেকা মমিন ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে আওয়ামী লীগ-এর মনোনয়নে ১৬০ (নেত্রকোনা-৪) নং আসন থেকে ২য় বারের মতো এমপি নির্বাচিত হন।
তিনি জাতীয় সংসদের মহিলা ও শিশু বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি হিসাবে দায়িত্ব পালন করছেন।
ভারতে বসবাসরত পাকিস্তানী
ভারতে বসবাসরত পাকিস্তানী বলতে মূলত ভারতীয় নাগরিকত্ব প্রত্যাশী পাকিস্তানী হিন্দু এবং শিখদের বোঝায়। এছাড়াও, সরকারীভাবে ৭৬১ জন পাকিস্তানী নাগরিক ভারতের কারাগারসমূহে বন্দী রয়েছে। যাদের অধিকাংশেরই দণ্ডাদেশ হয়ে গেছে।
আজারবাইজানে অবস্থিত কূটনৈতিক মিশনের তালিকা
এটি আজারবাইজানে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর বাকুতে ৬৪টি দূতাবাস রয়েছে।
বাকু
বাকু
নিম্নের অনাবাসিক দূতাবাসসমূহ আজারবাইজান কর্তৃক স্বীকৃত:
নেপালে অবস্থিত কূটনৈতিক মিশনের তালিকা
এটি নেপালে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর কাঠমান্ডুতে ২৬টি দূতাবাস রয়েছে। অন্যান্য অনেক দেশের অনাবাসিক দূতাবাস নতুন দিল্লী বা অন্যত্র রয়েছে।
কাঠমান্ডু
নতুন দিল্লীতে আবাসিক
ভূটানে অবস্থিত কূটনৈতিক মিশনের তালিকা
এটি ভূটানে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর থিম্ফুতে মাত্র ৩টি দূতাবাস রয়েছে এবং এরফলে এটি পৃথিবীর সবথেকে কম দূতাবাস ধারণকারী রাজধানীতে পরিণত হয়েছে (ভ্যাটিকান সিটি এবং লিশটেনস্টাইনে শুধুমাত্র কোন বৈদেশিক দূতাবাস নেই)।ভারতের নতুন দিল্লীতে অবস্থান:
বাংলাদেশের ঢাকায় অবস্থান:
চীনের বেইজিংয়ে অবস্থান:
ভারতের নতুন দিল্লীতে আবাসিক
ভূটানের কূটনৈতিক মিশনের তালিকা
এটি ভূটানের কূটনৈতিক মিশনসমূহের একটি তালিকা। স্থলাবদ্ধ এবং বিচ্ছিন্ন হিমালয়ান রাজ্য ভূটানের স্বল্পসংখ্যক কূটনৈতিক মিশন বিদেশে রয়েছে।
বাঁশদহা ইউনিয়ন
বাঁশদহা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
বাঁশদহা ইউনিয়নের আয়তন ৫৪২৫ একর (২১.৯৬ বর্গ কিলোমিটার)
২০০১ সালের পরিসংখ্যান অনুযায়ী বাঁশদহা ইউনিয়নের লোকসংখ্যা ১৯,১৪৪ জন। এর মধ্যে পুরুষ ৯,৭৯৭ জন এবং মহিলা ৯,৩৪৭ জন।
বাঁশদহা ইউনিয়নের উত্তরে আইচ পাড়া, দক্ষিনে ভবানী পুর, পূর্ব দিকে পাঁচ রখী, পশ্চিম দিকে হাওয়াল খালী। সাতক্ষীরা হতে ইউনিয়ন পরিষদে আসতে হলে মাধব কাটি হতে সোজা পশ্চিম দিকে মাত্র ৬ কিঃ মিঃ।
বাঁশদহা ইউনিয়ন সাতক্ষীরা সদর উপজেলার আওতাধীন ১নং ইউনিয়ন পরিষদ। ইউনিয়নে দুইটি হাট রয়েছেঃ বাঁশদহা হাট এবং রেউই হাট।
বাঁশদহা ইউনিয়নের স্বাক্ষরতার হার ৩৯.৯০%। এ ইউনিয়নে ১টি কলেজ, ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
বাঁশদহা ইউনিয়নে ৪৪ টি মসজিদ, ০৬টি মন্দির, ১৫টি ঈদগাহ রয়েছে।
বাঁশদহা ইউনিয়নের তথ্য বাতায়ন
গুচ্ছ-বিন্যাসতত্ত্ব
গুচ্ছ-বিন্যাসতত্ত্ব () গণিতশাস্ত্রের একটি শাখা যেখানে গাণিতিক উপাদানসমূহের সেটসমূহের গণনাকরণ, সমাবেশ ও বিন্যাস এবং এগুলির বৈশিষ্ট্যগুলিকে নির্ণয়কারী গাণিতিক সম্পর্কগুলি নিয়ে গবেষণা করা হয়। সহজ ভাষায় বলতে গেলে গুচ্ছ-বিন্যাসতত্ত্বে কোন গাণিতিক প্রক্রিয়ার কারণে সৃষ্ট ও সাধারণ গণনার এখতিয়ারের বাইরে অবস্থিত অতিবৃহৎ রাশিসমূহকে কীভাবে গণনা করা হবে, বিন্যস্ত করা হবে ও সন্নিবিষ্ট করা হবে, তা নিয়ে আলোচনা করা হয়।
গুচ্ছ-বিন্যাসতত্ত্ব কম্পিউটার বিজ্ঞানের জন্য অত্যন্ত উপযোগী। একটি কম্পিউটার অ্যালগোরিদমের জন্য কতগুলি গাণিতিক প্রক্রিয়ার প্রয়োজন হতে পারে, সেটি গুচ্ছবিন্যাসতত্ত্বের পদ্ধতিগুলি ব্যবহার করে প্রাক্কলন করা সম্ভব। এছাড়া বিচ্ছিন সম্ভাবনা তত্ত্বেও এর প্রয়োগ আছে।
গণিতবিদেরা কখনও কখনও বিচ্ছিন্ন গণিতের একটি বৃহত্তর উপসেট হিসেবে গুচ্ছ-বিন্যাসতত্ত্ব পরিভাষাটি ব্যবহার করেন, যেখানে গ্রাফ তত্ত্বও অন্তর্ভুক্ত। এই বিশেষ ক্ষেত্রে গুচ্ছ-বিন্যাসতত্ত্বকে কেবল "গণনাকরণ" (enumeration) নামে ডাকা হয়।
ভারতীয় গণিতবিদ mathematician মাহাবীরা (c. ৮৫০) বিন্যাস এবং সমাবেশ সম্পর্কিত সূত্র প্রদান করে।
কুশখালী ইউনিয়ন
কুশখালী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
কুশখালী ইউনিয়নের আয়তন ৬১৪৪ একর ২৪.৮৭ বর্গ কিলোমিটার)
২০১১ সালের পরিসংখ্যান অনুযায়ী কুশখালী ইউনিয়নের লোকসংখ্যা ২৬,৩৯৬ জন। এর মধ্যে পুরুষ ১৩,২৩৬ জন এবং মহিলা ১৩,১৬০ জন।
কুশখালী ইউনিয়নের উত্তরে বাঁশদহা ও দক্ষিণে বৈকারী, পূর্বে আগঁরদাড়ী ও শিবপুর ইউনিয়ন এবং পশ্চিমে ভারতের পশ্চিমবঙ্গ রাজ্য অবস্থিত।
কুশখালী ইউনিয়ন সাতক্ষীরা সদর উপজেলার আওতাধীন ২নং ইউনিয়ন পরিষদ। ইউনিয়নে ৭টি মৌজা, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি পোস্ট অফিস এবং দুইটি হাট-বাজার রয়েছে।
কুশখালী ইউনিয়নের স্বাক্ষরতার হার ৪৭.৫১%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
কুশখালী ইউনিয়নে ৫২ টি মসজিদ, ০৯টি পুজামন্ডপ রয়েছে।
কুশখালী ইউনিয়নের তথ্য বাতায়ন
প্রাকৃতিক রবার
প্রাকৃতিক রবার জৈব যৌগ আইসোপ্রিনের একটি পলিমার যা প্রকৃতিতে রবার গাছের সাদা, ঘন, আঠালো তরল নিঃসরণ হিসেবে আহরণ করা হয়। এর সাথে সামান্য পরিমাণে অন্যান্য জৈব যৌগ মিশে থাকতে পারে। এছাড়া এতে পানিও থাকে। মালয়েশিয়া ও ইন্দোনেশিয়া সর্বাধিক পরিমাণে প্রাকৃতিক রবার উৎপাদনকারী দুইটি দেশ। রবার গাছের বাকল কেটে পাত্রে রবারের নির্যাস সংগ্রহ করা হয়। পরবর্তীতে এই নির্যাসকে পরিশোধিত করে বাণিজ্যিক প্রক্রিয়াকরণের জন্য রবার প্রস্তুত করা হয়। রবার অত্যন্ত প্রসারণক্ষম, স্থিতিস্থাপক ও পানিনিরোধী বলে এটিকে বহু বিচিত্র ক্ষেত্রে ব্যবহার করা হয়।
বৈকারী ইউনিয়ন
বৈকারী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ২০০৫ সালে বৈকারী ইউনিয়ন দেশের মধ্যে মডেল ইউনিয়ন হিসাবে স্বীকৃতি লাভ করে।
বৈকারী ইউনিয়নের আয়তন ৬২৫৩ একর।
২০১১ সালের পরিসংখ্যান অনুযায়ী বৈকারী ইউনিয়নের লোকসংখ্যা ২০,৪৬৮ জন। এর মধ্যে পুরুষ ১০,৭৭০ জন এবং মহিলা ৯,৬৯৮ জন। পরিবার সংখ্যা ৪৯২৪, ভোটার সংখ্যা ১১৮২২ জন। 
বৈকারী ইউনিয়নের উত্তরে কুশখালী,পূবে ঘোনা,দক্ষিণে ও পশ্চিমে ভারত অবস্থিত।
বৈকারী ইউনিয়ন সাতক্ষীরা সদর উপজেলার আওতাধীন ৩নং ইউনিয়ন পরিষদ। ইউনিয়নে ১টি বিওপি ক্যাম্প, ৮টি মৌজা, ৭টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি ডাকঘর এবং ৪টি হাট-বাজার রয়েছে। ২০০৬-২০০৭ অর্থ বছর হতে একটানা ০৭ (সাত) বার জেলার শ্রেষ্ঠ ইউনিয়ন নির্বাচিত হয়েছে। ২০০৪ সালের অক্টোবর মাসের মধ্যে শতভাগ (১০০%) স্যানিটেশন কভারেজ করে স্থানীয় সরকার মন্ত্রণালয় কর্তৃক ইউনিয়ন পুরষ্কার লাভ করেছিল।
বৈকারী ইউনিয়নের স্বাক্ষরতার হার ৬০%। এ ইউনিয়নে ২টি কলেজ ১টি মাধ্যমিক বিদ্যালয়, ৬টি মাদ্রাসা ও ৪টি প্রাথমিক বিদ্যালয় রয়েছে।
বৈকারী ইউনিয়নে ২৮ টি মসজিদ, ২০টি পাঞ্জেগানা, ৪টি মন্দির, ১১টি ঈদগাহ এবং ২টি শ্মশানঘাট রয়েছে।
বৈকারী ইউনিয়নের তথ্য বাতায়ন
তানজানিয়ায় বসবাসরত ভারতীয়গণ
বর্তমানে ৫০,০০০-এরও অধিক ভারতীয় বংশোদ্ভোত তানজানিয়ায় বসবাস করছে। তাদের বেশীরভাগই ব্যবসায়ী এবং তারা তানজানিয়ার অর্থনীতির এক বিশাল অংশ দখল করে রেখেছে। ১৯শ শতাব্দীতে গুজরাটি বণিকদের আগমনের সময় থেকে তানজানিয়ায় ভারতীয়দের এক দীর্ঘ ইতিহাস রয়েছে। তারা জানজিবারের ব্যবসা বাণিজ্য ক্রমেই তাদের দখলে নিয়ে নেয়।
তানজানিয়ার স্বাধীনতা-উত্তর সময়ে ভারত-বিরোধী মনোভাবের ফলে (জুলিয়াস ন্যেরেরের রাষ্ট্র পরিচালনার সময় থেকে), অনেক ভারতীয়রা পাকিস্তান, ভারত, যুক্তরাজ্য, যুক্তরাষ্ট্র এবং কানাডা ও অন্যান্য দেশে ছড়িয়ে পড়ে।
৭ বিশ্ব বাণিজ্য কেন্দ্র
৭ বিশ বাণিজ্য কেন্দ্র (৭ বি বা কে) বলতে বুঝায় নিউইয়র্ক নিন্ম মেনহাটানে অবস্থিত বিশ্ব বাণিজ্য কেন্দ্রের পাদ্ দেশে একই যায়গায় অবস্থিত দুইটি দালান। বর্তমান অবকাঠামটি দ্বিতীয় দালান যা বিশ্ব বাণিজ্য কেন্দ্র ভবনের নাম ও ঠিকানা বহন করছে। মূল বিশ্ব বাণিজ্য কেন্দ্রের মূল কাঠামো ১৯৮৭ সালে প্রতিষ্ঠিত হয়েছিল আর সেপ্টেম্বর ১১ আক্রমনে তা ভুলুণ্ঠিত হয়েছিল। বর্তমান দালানটি ২০০৬ সালের মে মাসে উন্মুক্ত করা হয়।  নিউ ইয়র্ক ও নিউ জার্সির বন্দর কতপক্ষের নিকট থেকে লীজ নিয়ে ল্যারি সিল্ভেরস্তিন উভয় দালান গড়ে তুলেছেন।
গয়া বিমানবন্দর
গয়া বিমানবন্দর ভারতের বিহার রাজ্যের গায়া শহরে আবস্থিত একটি আন্তর্জাতিক বিমানবন্দর। এছাড়াও এটি বুদ্ধ গয়া বিমানবন্দর হিসাবে পরিচিত। এই বিমানবন্দরটি গয়া শহর থেকে ১২ কিলোমিটার দক্ষিণ-পশ্চিম এবং গৌতম বুদ্ধ-এর সিদ্ধিলাভের স্থান মন্দির শহর বুদ্ধ গয়া থেকে ৫ কিলোমিটার দূরে। এটা পাটনা পর বিহারের দ্বিতীয় ব্যস্ততম বিমানবন্দর। বিমানবন্দরটি থাইল্যান্ড, মিয়ানমার, ভুটান ও শ্রীলংকা থেকে বিশ্বের তীর্থযাত্রীদের জন্য স্থায়ী তীর্থযাত্রী বিমান পরিচালনা করে। এয়ার ইন্ডিয়া একমাত্র ভারতীয় বিমান পরিবহন সংস্থা যা বিমানবন্দরটি থেকে নির্ধারিত উড়ান পরিচালনা করে।
গয়া বিমানবন্দর বিহার রাজ্যের দ্বিতীয় বৃহত্তম বিমানবন্দর। এই বিমানবন্দরটি ২০১৪-২০১৫ সালে ১,২৭,৩৬৬ জন যাত্রী পরিবহন করেছে। ওই বছরে বিমানবন্দরটি ১,৬৩৫ টি উড়ান পরিচালনা করেছে।
গায়ায় বিমানবন্দরটি ৯৫৪ একর এলাকায় বিস্তৃত। জমির একটি অতিরিক্ত ১০০ একর অবৈধ ভাবে দখল হয়ে গেছে,আরেকটি ১০০ একর জমি চারটি গ্রাম থেকে রানওয়ে সম্প্রসারণের আধিগ্রহণ হবে। ৭ হাজার ৫০০ বর্গ মিটারের মধ্যে বিস্তৃত বিমানবন্দর প্রান্তিক ভবন (এয়ারপোর্ট টার্মিনাল বিল্ডিং) ২৫০ জন আগমনকারী যাত্রী এবং ২৫০ জনবহির্মুখী যাত্রীকে পরিচালনা করতে পারে। ভারতের বিমানবন্দর কর্তৃপক্ষ (এএআই) কলকাতা বিমানবন্দরের স্ট্যান্ডবাই হিসেবে বিমানবন্দরটি উন্নয়নের পরিকল্পনা করছে।
২৮  আগস্ট ২০১৩ সালে বেসামরিক বিমান চলাচল সংস্থার রাজ্য মন্ত্রকের রাজ্য সচিবকে ভেনুগোপাল জানিয়েছিলেন যে, বিমানবন্দরকে সম্প্রসারণের অনুমতি পাওয়ার জন্য বিমানবন্দর কর্তৃপক্ষের (বিএসপি) প্রায় ২০০ একর জমি অধিগ্রহণের জন্য বিহার সরকারকে অনুরোধ করা হয়েছে।
এই বিমানবন্দর মূলত মৌসুমি এবং প্রধানত শ্রীলংকা এবং থাইল্যান্ড, ভিয়েতনাম, মায়ানমার, কম্বোডিয়া, ইত্যাদির মতো দক্ষিণ পূর্ব এশীয় দেশ থেকে আসা বৌদ্ধ পর্যটকদের জন্য সেবা প্রদান করে।
বিমানবন্দরটি গয়া শহরের উপকন্ঠে অবস্থিত। বুদ্ধগয়া থেকে সামান্য দূরত্বে বিমানবন্দরটি অবস্থান করছে। গয়া বিমানবন্দরটি ২৪.৪৪ ডিগ্রি উত্তর ও ৮৪.৫৭ ডিগ্রি পূর্বে গড়ে উঠেছে। এই বিমানবন্দরটি সমুদ্র সমতল থেকে ১১৬ মিটার বা ৩৮০ ফুট উচ্চতায় অবস্থিত।
গয়া বিমানবন্দরটি ঝাড়খন্ড রাজ্যের বিরসা মুন্ডা বিমানবন্দর থেকে ২১৮ কিলোমিটার এবং পাটনা বিমানবন্দর থেকে ১১০ কিলোমিটার দূরে অবস্থিত। এছাড়া গয়া শহর থেকে বিমানবন্দর ১২ কিলোমিটার দূরে অবস্থিত।
public domain materialAir Force Historical Research Agency
নঈম নিজাম
নঈম নিজাম বাংলাদেশের সাংবাদিক এবং বাংলাদেশের জনপ্রিয় দৈনিক বাংলাদেশ প্রতিদিনের সম্পাদক।
নঈম নিজামের জন্ম কুমিল্লায়।
ঢাকা বিশ্ববিদ্যালয় থেকে স্নাতক ও স্নাতকোত্তর সম্পন্ন করেছেন নঈম নিজাম।
নঈম নিজাম আশির দশকের শেষে এবং নব্বই দশকে ছিলেন রাজনৈতিক প্রতিবেদক। কাজ করেছেন দৈনিক আজকের কাগজ, দৈনিক ভোরের কাগজ সহ একাধিক দৈনিকে। ২০০৬ সালে ব্যবস্থাপনা সম্পাদকের দায়িত্ব নেন ‘এসটিভি ইউএস’র। এটিএন বাংলা টেলিভিশনের প্রতিষ্ঠাতা বার্তা সম্পাদক ছিলেন নঈম নিজাম। পরবর্তীতে তিনি সেখানে প্রধান বার্তা সম্পাদকের দায়িত্ব পালন করেন। বর্তমানে তিনি নিউজ২৪ টেলিভিশন ও রেডিও ক্যাপিটালের প্রধান নির্বাহী কর্মকর্তা এবং বাংলাদেশ প্রতিদিনের প্রধান সম্পাদক হিসেবে দায়িত্ব পালন করছেন। নঈম নিজাম বাংলাদেশ সম্পাদক পরিষদের সদস্য।
নঈম নিজামের স্ত্রী বাংলাদেশ জাতীয় প্রেসক্লাবের প্রথম নির্বাচিত নারী সাধারণ সম্পাদক ফরিদা ইয়াসমিন। এ দম্পতির এক ছেলে মাহির আবরার এবং এক কণ্যা নুজহাত পূর্ণতা।
ঘোনা ইউনিয়ন
ঘোনা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। 
১৯৫৯ সালের মৌলিক গণতন্ত্র আদেশের মাধ্যমে ঘোনা ইউনিয়ন পরিষদ স্থাপিত হলেও ১৮৭০ সালের গ্রাম চৌকিদারী আইনের মাধ্যমে এ ইউনিয়ন পরিষদের যাত্রা শুরু বিবেচনা করা হয়। রাজাউল্লাহ দফাদারের নেতৃত্বে ৪নং ঘোনা ইউনিয়নের শুভ সূচনা হয়। উপনিবেশিক শাসন আমলে ঘোনা ছিল অত্র এলাকার ব্যবসা-বানিজ্যের প্রান কেন্দ্র। সড়ক ও নদী পথে এখানকার যোগাযোগ ব্যাবস্থা ছিল উন্নত। প্রতি বছর এখানে আড়ম্বরের সাথে রাশ মেলা উতযাপিত হত।
ঘোনা ইউনিয়নের আয়তন ৪২৬৪ একর। খাস জমির পরিমান ৯ একর, পতিত জমির পরিমানঃ ৩৬২ হেক্টর, একফসলি জমির পরিমানঃ ১৯৯ হেক্টর, দুইফসলি জমির পরিমানঃ ৮০৫ হেক্টর, তিনফসলি জমির পরিমানঃ ৩১৮ হেক্টর, চারফসলি জমির পরিমানঃ ৪২ হেক্টর। বনায়ণকৃত রাস্তাঃ ৪০ কিঃমিঃ।
২০১১ সালের পরিসংখ্যান অনুযায়ী ঘোনা ইউনিয়নের লোকসংখ্যা ১৭,৯৫৪ জন। এর মধ্যে পুরুষ ৯,২৫৬ জন এবং মহিলা ৮,৬৯৮ জন। পরিবার সংখ্যা ৪৯৮৬। 
ঘোনা ইউনিয়নের উত্তরে কুশখালী,পূর্বে শিবপুর, দক্ষিণে ভোমরা এবং পশ্চিমে বৈকারী অবস্থিত।
ঘোনা ইউনিয়ন সাতক্ষীরা সদর উপজেলার আওতাধীন ০৪নং ইউনিয়ন পরিষদ। ইউনিয়নে ৫টি মৌজা, ১টি স্বাস্থ্য কেন্দ্র, ৩টি কমিউনিটি ক্লিনিক, ২টি ডাকঘর এবং ১টি হাট-বাজার রয়েছে।
ঘোনা ইউনিয়নের স্বাক্ষরতার হার ৮৯.০৪%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৮টি প্রাথমিক বিদ্যালয় রয়েছে।
ঘোনা ইউনিয়নে ২৭ টি জামেমসজিদ, ২৩টি পাঞ্জেগানা, ৭টি মন্দির, ০৭টি ঈদগাহ এবং ২টি শ্মশানঘাট রয়েছে।
ঘোনা ইউনিয়নের তথ্য বাতায়ন